Tirkîye: Êrişa Îsraîlî Nayê Qebul Kirin
Wezareta Karê Devrve bi lezginî gazî balyozê Îsraîlê li Tirîyê kirin ji ber êrişa Îsraîlî li ser gemiyên alîariyên mirovatî bo Xeze
Ji aliyê weqfa alikariya mirovan İHH ev demekiye kempeynekî destpêkiribu bi navê “ Reya me Filistine, barê me alîkariya mirovan e”. Ji bo alîkirariya kereseyên mirovahî, 6 gemî û ji 50 welatî 700 mirov, roja Yekşemê di demjimêr 15:30 de ber bi Xezeyê ve bi rê ketin. Îsraîl ji bo van gemiyan gotibu ku li hemberê desthilatiya Îsraîlê ev keştî, propagandayên tundûtujiyê ne. Keştî li nêzikê Hayfayê di demjimêr 04:30 de rastê êrişên serbazên Îsraîlê hatin ku serbazên Îsraîlê bi helikopteran daketibun ser keştiyan. Li gor agahiyên dawî 16 kes mirine. 30 kes jî bi girani birindar in. Serokwezirê Tirkîyê R.Tayyîp Erdoğan li Brezêlê, wezirê Karê Hundir Ahmet Davutoğlu li ser rêya Amerîkayê ne, ew ji bi telefone geşedanan hîn dibin. Ji ber vê yekê bi serokatiya wekilê serokwezir Bülent Arinç, wezirê karê Hundir Beşir Atalayî bi awayekî lezgînî kom bûn. Wezareta Karê Derve yê Tirkîyê jî bi daxuyaniyekî nivîskî İsraliê bi zimanekî tund rexne kir. Di daxuyaniyê de hatiye diyar kirin ku hincet çi dibe bila bibe, êrişa Îsraîlê ku li ser sivilên ji bo aşitiyê tevdigerin, pêk aniye nayê qebul kirin. Ev êrişa ku di heman demê de ihlala rêgezên hiquqa navnetiwiyê ye jî divê İsraîl tehamulê encama vê buyerê bibe. Ev yekemin daxuyaniya fermî ya Tirkîyê ye ji bo êrişa Îsraîlê ku li ser keştiyên alîkariya Xezê pêk anîn. Wezareta Karê Devrve bi lezginî gazî balyozê Îsraîlê Gabî Levî kirin levî hê neçûye lê li ber mala wî grupekî dest bi protestoya kirine. Her wiha li îstenbolê jî li ber konsolxaneya Îsraîlê bi sedan kes kom bûne, xwenişandan li dar dixin, li gor agahiyên dawî bi serokatiya İHH’ve, di demjimêr 12:30 li qada Taksimê dê xwenîşandeneke girseyî dê were li dar xistin li hemberê êrişa Îsraîlê ku li ser keştiyên ji bo alîkariya Xezê pêk anibûn.